जागरण संवाददाता, शिमला : राजधानी शिमला के मल्याणा में तीन दिन से सड़क बाधित है। इस कारण ट्रैफिक की समस्या ने शहर में भारी परेशानी खड़ी कर दी है। सड़क बाधित होने के कारण छोटा शिमला, निगम बिहार, लक्कड़ बाजार में भारी यातायात जाम का सामना लोगों को करना पड़ रहा है। 10 मिनट का सफर तय करने में घंटों का समय लग रहा है। लोगों की यह समस्या जल्द सुलझने वाली नहीं है, क्योंकि मल्याणा में सड़क बहाल होने में अभी समय लगेगा।